NARIADENIE RADY (ES) č. 2243/2004
z 22. decembra 2004,
ktorým sa mení a dopĺňa nariadenie (ES) č. 2505/96 otvárajúce a stanovujúce správu colných kvót spoločenstva na určité poľnohospodárske a priemyselné výrobky
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 26,
so zreteľom na návrh Komisie,
keďže:
(1)
Rada prijala dňa 20. decembra 1996 nariadenie (ES) č. 2505/96 otvárajúce a stanovujúce správu colných kvót spoločenstva na určité poľnohospodárske a priemyselné výrobky (1). Je potrebné uspokojiť dopyt Spoločenstva po dotknutých výrobkoch a to za najvýhodnejších podmienok. Je preto potrebné otvoriť nové colné kvóty Spoločenstva so zníženým alebo nulovým clom pre vhodné objemy a určité existujúce colné kvóty by sa mali rozšíriť tak, aby sa nenarušil trh s týmito výrobkami.
(2)
Keďže množstvá určené kvótou pre určité colné kvóty Spoločenstva nie sú dostatočné na uspokojenie potrieb priemyslu Spoločenstva počas prebiehajúceho obdobia kvóty, tieto colné kvóty je potrebné zvýšiť s účinnosťou od 1. januára 2005.
(3)
Už nie je v záujme Spoločenstva pokračovať v roku 2005 v udeľovaní colných kvót pre určité výrobky, na ktoré boli clá pozastavené v roku 2004. Tieto výrobky by preto mali byť odstránené z tabuľky v prílohe I k nariadeniu (ES) č. 2505/96.
(4)
Vzhľadom na množstvo zmien, ktoré sa majú vykonať, malo by byť v záujme zrozumiteľnosti nahradené celé znenie prílohy I k nariadeniu (ES) č. 2505/96.
(5)
So zreteľom na hospodársky význam tohto nariadenia je potrebné spoliehať sa, z dôvodov naliehavosti uvedených v bode I.3 protokolu pripojeného k Zmluve o Európskej únii a k zmluvám o založení Európskych spoločenstiev, na úlohu národných parlamentov v Európskej únii.
(6)
Nariadenie (ES) č. 2505/96 by sa preto malo náležite zmeniť a doplniť,
PRIJALA TOTO NARIADENIE:
Článok 1
Príloha I k nariadeniu (ES) č. 2505/96 sa nahrádza touto prílohou.
Článok 2
Pre obdobie kvóty od 1. januára do 30. júna 2005 v prílohe I k nariadeniu (ES) č. 2505/96 platí:
-
platnosť colnej kvóty 09.2021 sa skončí 30. júna 2005; jej objem zostáva nezmenený,
-
množstvo kvóty colnej kvóty 09.2613 sa stanovuje na 400 ton pri colnej sadzbe vo výške 0 %.
Článok 3
Pre obdobie kvóty od 1. januára do 31. decembra 2005 v prílohe I k nariadeniu (ES) č. 2505/96 platí:
-
množstvo kvóty colnej kvóty 09.2023 sa stanovuje na 700 000 jednotiek,
-
množstvo kvóty colnej kvóty 09.2603 sa stanovuje na 3 400 ton,
-
množstvo kvóty colnej kvóty 09.2612 sa stanovuje na 500 ton pri colnej sadzbe vo výške 0 %,
-
množstvo kvóty colnej kvóty 09.2619 sa stanovuje na 80 ton,
-
množstvo kvóty colnej kvóty 09.2620 sa stanovuje na 500 000 jednotiek,
-
množstvo kvóty colnej kvóty 09.2621 sa stanovuje na 1 500 ton a obdobie jej platnosti sa skončí 31. decembra 2005,
-
množstvo kvóty colnej kvóty 09.2985 sa stanovuje na 300 000 jednotiek a obdobie jej platnosti sa skončí 31. decembra 2005.
Článok 4
Colné kvóty 09.2605, 09.2606, 09.2607, 09.2609, 09.2614, 09.2918, 09.2957, 09.2966, 09.2993 a 09.2999 budú uzavreté od 31. decembra 2004.
Článok 5
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. januára 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 22. decembra 2004